  Майя Бывальцева 26-тӥ тулыспалэ потон уе Ижкарын та толэзьлы эсэплэн куиньмос люкетэз лымы усиз, солэн зӧкталаез 10 сантиметр луиз. Со сярысь кар администрацилэн пресс-службаез ивортэ. Ижкарлэн тӧроез Олег Бекмеметьев благоустройствоя ёзэсъёсты, муниципал милицилэн управлениысьтыз, ёрос администрациосысь ӧнерчиосты каретӥ рейдъёс ортчытыны, сюресъёсты, азбаръёсты утялтонэз радъяны куриз, нимысьтыз саклык липетъёс вылысь лымыез но йӧӟузыриосты куянлы висъяны косӥз. Сюресчиос нырысь ик машина ветлон сюресъёсты паськытатон, пыдын выжон интыосты, сюрес вожъёсты, куноослы стоянкаосты, тротуаръёсты сузян, лымыез поттон ужен выро. Тол кутсконысен кар урамъёсысь 530 сюрс кубометр пала лымы поттӥзы ни Тодэ вайытом, тазьы ик трос лымы Ижкарын 3-тӥ тулыспалэ усиз вал. Куазез эскерисьёслэн чакламзыя, матысь нуналъёсы ӧжытгес лымыялоз.  Тегъёс: Ижкар Удмуртия куазь инкуазь лымы  